Page:Companion of mirth.pdf/6

6 When Jamie vow'd he wad be mine; And wan frae me my heart, O muckle lighter grew my creel, We swore we'd never part: The boatie rows, the boatie rows, The boatie rows fu' weel, And muckle lighter is tie load, Whan love bears up the creel.

When Sawnie, Jock, and Janetie, Are up and gotten lair; They'll help to gar the boatie row, And lighten a' our care. The boatie rows, the boatie rows, The boatie rows fu' weel, And lightsome be her heart that bears The murlain and the creel.

And whan wi' age we're worn down, And hirpling round the door, They'll help to keep us dry and warm, As we did them before. Then weel may the boatie row, She wins the bairnie's bread; And happy be the lot of a', That wish the boatie speed.